
TALOUSPÄÄLLIKÖN VIRANSIJAISUUS

Eurajoen seurakunnassa on haettavana 15.11.2026 mennessä talouspäällikön viransijaisuus
Eurajoki on ”ydinvoimainen” seurakunta Rauman ja Porin välissä.
Noin 6800 jäsenen ja 25 työntekijän seurakunta tarvitsee joukkoonsa taloushallinnon ammattilaisen määräajaksi 15.8.2027 asti.  
Talouspäällikkönä vastuullasi on taloushallinnon osa-alueet kattaen myös tilinpäätöksen, verotusasiat sekä talousarvion laadinnan. Vastuullesi kuuluvat myös kiinteistötoimi, hautaustoimi, työturvallisuus- ja työsuojeluasiat. Toimit myös HR- ja palkka-asiahenkilönä.
Johdettavanasi on kymmenen hengen tiimi raudanlujia ammattilaisia eri aloilta. 
Teet jatkuvaa yhteistyötä ulkopuolisten palvelutuottajien kanssa muuttuvassa maailmassa. Olet myös valmis ottamaan vastuuta tulevista haasteista liittyen erilaisiin rakentamisen projekteihin. 
Toimit kirkkoneuvoston ja kirkkovaltuuston kokouksissa valmistelijana, esittelijänä sekä sihteerinä, sekä kiinteistö- ja taloustyöryhmien koollekutsujana.
Viran kelpoisuusehtona on soveltuva korkeakoulututkinto. Lisäksi viranhaltijalta edellytetään perehtyneisyyttä talouden ja hallinnon hoitoon. Seurakuntaorganisaation tuntemus katsotaan eduksi. 
Viran palkkaus on vaativuusryhmän J20 mukainen, jossa lähtöpalkka on 3935,83euroa /kk (3935,83-5166,05 euroa), lisäksi huomioidaan kokemusvuodet. Viransijaisuudessa on kolmen kuukauden koeaika. Paikka täytetään mahdollisimman nopeasti.
Eurajoen seurakunnan kirkkoneuvostolle osoitettavat hakemukset 15.11. klo 16 mennessä sähköpostiin eurajoen.seurakunta@evl.fi. Hakijan tulee varautua mahdolliseen haastatteluun 19.11.2026 klo 15 alkaen. 
Lisätietoja: kirkkoherra Asko Riihimäki 044- 3650314 sekä talouspäällikkö Katri Sildén 044-3650013

